kardosdrur/scandi-wiki huggingface dataset:
Minidisc

Minidisc (MD) er et digitalt lagermedie oprindelig udviklet til 80 minutters digitaliseret musik, men udviklede sig også til et generelt datalagermedie med Hi-MD-formatet.

Mediet blev udviklet af Sony i 1991 og præsenteret den 23. januar 1992. Musikformatet var oprindeligt baseret eksklusivt på ATRAC audio-kompressionen, men senere blev det også muligt at benytte linært PCM for at komme tæt på ægte cd-kvalitet. MiniDisc er mest udbredt i Asien og især Japan som erstatning for kassettebånd, men har aldrig vundet større udbredelse i Vesten.

Sony MiniDisc optager blev fortsat produceret til september 2011.

Optager

Se også 
 Cd
 Digital lyd

Henvisninger 

Optiske diske
Lydteknologi
Sony
Medieafspillere
Magnetiske diske
Christian Ramus (numismatiker)

Christian Ramus (3. januar 1765 i Maribo – 11. juli 1832 i Ordrup) var numismatiker og søn af provst Christian Ramus, præst i Maribo, senere i Stokkemarke (1725-1794), og dennes 2. hustru, Barbara født Thestrup (1732-1771). Han var farbror til matematikeren Christian Ramus.

Da han var 10 år gammel, blev han sendt til Herlufsholm, hvorfra han blev dimitteret 1781 med et udmærket vidnesbyrd. 1784 tog han filologisk eksamen og 1786 teologisk eksamen; senere blev han alumne på Borchs Kollegium og lærer i latin i Borgerdydskolen i København. 1789 rejste han udenlands med understøttelse af det lassenske stipendium og hjælp af velhavende slægtninge. I Göttingen studerede han et år under den berømte filolog Christian Gottlob Heyne, senere drog han til Wien, hvor han studerede oldtidens numismatik under Eckhel, og derefter til Italien, hvor han fortsatte sine numismatiske studier under Georg Zoëga og kardinal Stefano Borgias vejledning. 

Efter sin hjemkomst 1793 fik han magister- og doktorgraden for en afhandling om ligtaler hos athenienserne og holdt 1794-95 som privatdocent forelæsninger ved universitetet, navnlig over græske forfattere. 1795 blev han bibliotekar ved Det Classenske Bibliotek, fra hvilken stilling han først tog sin afsked 1831. Hans hu stod dog stadig til numismatikken, og det lykkedes ham endelig, efter en del genvordigheder, i 1799 at få tilsyn med møntkabinettet og 1801 at blive ansat som inspektør ved denne samling, til hvilken stilling han på grund af sine kundskaber var selvskreven. Af møntsamlingen, for hvilken han 1821 blev direktør, havde han store fortjenester, i det han dels sørgede for at skaffe de betydelige forøgelser, dels 1816 udgav en på latin affattet beskrivelse over de antikke mønter, ligesom han også begyndte en beskrivelse over de danske mønter. 

Ramus, der 1802 havde fået titel af professor og 1816 var bleven medlem af Videnskabernes Selskab, var på grund af sin sygelighed en noget vanskelig mand at omgås, men lige over for sine nærmeste var han en trofast støtte. Han døde ugift 11. juli 1832; et anfald af epilepsi gjorde under et landophold pludselig ende på hans næppe synderlig lykkelige liv. 

Han er begravet på Gentofte Kirkegård.

Kilder 
 
 
 

Numismatikere fra Danmark
Bibliotekarer fra Danmark
Museumsfolk fra Danmark
Titulære professorer fra Danmark
Medlemmer af Videnskabernes Selskab
Danskere i 1700-tallet
Danskere i 1800-tallet
Personer fra Maribo
Tine

Tine kan hentyde til flere artikler:
 Tine (pigenavn)
 Tine (roman) – en roman af Herman Bang fra 1889.
 Tine (film) – en filmatisering af ovennævnte roman fra 1964.

 TINE - Norsk virksomhed der fremstiller mejeriprodukter
Jean Gauguin

Jean René Gauguin (født 12. april 1881 i Paris, død 21. april 1961 i København) var en fransk/dansk billedhugger. Ved OL i 1924 vandt han bronzemedalje for bronzestatuen Nævefægteren.

Karriere 
Jean Gauguin blev udlært tømrer og arbejdede en tid som sømand. Men det var skulpturerne, der trak i ham, og han kom til at ernære sig som billedhugger, skønt han ikke fik nogen uddannelse inden for dette fag. Som billedhugger arbejdede han både med træ, bronze og sten. Han blev kunstner hos Bing & Grøndahl i 1923, og han arbejdede i fajance for blandt andet franske Sèvres. Han har udført havespringvandet på Ordrupgaard, der nu står indendørs.

Nævefægteren, som han deltog ved OL med, findes nu på Statens Museum for Kunst sammen med andre af hans skulpturer. To af hans statuer er ved Ceres Park & Arena i Aarhus; en udgave i gips og cement af Nævefægteren (også kaldet Urkraften, 1926) og Fodboldspillere (1936), mens Diskoskasteren ved Riisvangen Stadion i Aarhus også stod ved Ceres Park.

Familie 
Han var søn af den franske maler Paul Gauguin og danske Mette, født Gad. Jean René Gauguin var den næstyngste af en søskendeflok på fem:
 Emil (1874 – 1955)
 Aline (1876 – 1897)
 Clovis (1879 – 1900)
 Paul Rollon kaldet Pola (1883 – 1961), som var den han havde mest kontakt med, og som siden blev maler og kunstskribent og bosatte sig i Norge.

Han blev dansk statsborger i 1909.

Jean René Gauguin giftede sig i 1913 med Clara Feddersen (1889 – 1966) og de fik sønnen Pierre Sylvester Gauguin. Han giftede sig anden gang 1935 med tegneren Sys Poulsen (1909 – 1999), og de fik datteren Lulu Gauguin i 1937 (død 1972). Jean René Gauguin er morfar til musikerne Alberte Winding og Aske Bentzon.

Han er begravet på Vestre Kirkegård i København.

Referencer

Litteratur 
Holger Jerrild, "Hos Billedhuggeren Jean Gauguin", s. 641-648 i: Gads Danske Magasin, 1936.

Eksterne henvisninger 
 
 

Danskere i 1900-tallet
Billedhuggere fra Danmark
Billedhuggere fra Frankrig
Personer fra Paris
Modtagere af Thorvaldsen Medaillen
Personer i Dansk Biografisk Leksikon
Personer i Kraks Blå Bog (afdøde)
Jean
Olympiske bronzemedaljevindere i kunstkonkurrencer
Deltagere for Danmark ved sommer-OL 1924
Sankt Peders Kirke (Bornholm)

Sankt Peders Kirke ligger på Søndre Landevej i Pedersker på Bornholm.

Pederskirke består af et velbevaret romansk anlæg med skib, kor og apsis bygget af silurkalksten, som stadig brydes lokalt. Der er indikationer i murværker, den tyder på, at kor og apsis er bygget først, og har fungeret alene, inden skibet blev tilbygget. Tårnet er først tilbygget omkring 1600, og er af kampesten. Det rummer to klokker fra hhv 1574 (støbt i Lübeck) og 1701. Våbenhuset i mursten er så sent som 1864, men erstattede et ældre våbenhus, der efter beskrivelsen kunne være næsten lige så gammel som skibet, og altså romansk, hvilket er en sjældenhed for danske kirker. De ældre dele af kirken er blytækt, mens de nyere er tegltækt. Murene er hvidkalkede.

I det indre har apsis halvkuppelhvælving, men ellers er der flade malede trælofter. Murværket er hvidkalket, på nær triumfvæggen, som står i ubehandlet sten. Der har været pulpitur i skibet fra 1773, men der er nu kun rester tilbage på nordmuren.

Det meste af inventaret er af nyere dato, med undtagelse af døbefonten, som er fremstillet på Gotland i senromansk tid. Alteret blev genopmuret i 1854 og prydes af en altertavle fra 1876 udført af C. Chr. Andersen, som forestiller Kristus og den kanaanæiske kvinde. Tæppet omkring alteret er broderet af fem lokale damer i 1991. Prædikestolen er udført af snedker Anders Jensen i 1845, og er forholdsvis enkel. Dens lydhimmel er lidt respektløst blevet sammenlignet med en lampeskærm. Orglet er fra 1968 og bygget af Th. Frobenius & Sønner. Det har syv stemmer på ét manual og pedal. Skibsmodellen er skænket til kirken i 1992 af Holger Jensen, St. Gadegård.

En amerikansk løjtnant, der døde efter et flystyrt d. 29. april 1944, ligger begravet på kirkegården.

Litteratur 
 De danske Kirker, redigeret af Erik Horskjær. Bind 19, Bornholm, Færøerne, Grømland. G.E.C. Gads Forlag, 1970. 
 Bornholm besat: Det glemte hjørne af Danmark under Anden Verdenskrig, Jesper Gaarskjær, Gyldendal, 2012.

Galleri

Eksterne kilder og henvisninger 
 Bornholmerguiden
 Sankt Peders Kirke hos KortTilKirken.dk
 Sankt Peders Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Pedersker
Hotel Randers

Hotel Randers ligger i centrum af Randers.

Hotellet, der blev opført i 1856, er et af de ældste hoteller i provinsen og det eneste firstjernede i det kronjyske område. Hotellets direktør var fra 1960 til sin død i 2014 Sonja Mathisen. Siden 1973 var hun eneejer af hotellet, som hun arvede efter sin mand, Wilhelm Mathisen. Fra 1958 til 1995 var hun også administrerende direktør for Hotel Imperial i København.

Mange kendte har gennem årene overnattet på Hotel Randers. Bl.a. var Victor Borge en trofast gæst. Hotellet er kendt for festlokalerne Gobelinsalen og Gauguinsalen. Sidstnævnte er udsmykket af Jean Gauguin, som er søn af den kendte maler Paul Gauguin. I maj 2006 åbnede Café Mathisen lige ud til handelsgaden Torvegade.

Brand 
Hotel Randers var 4. juni 2015 udsat for en voldsom brand der ødelagde store dele af tagkonstruktionen, og hvor gæster og personale måtte evakueres. Hotellet blev genopbygget, men åbnede først igen efter to år.

Eksterne henvisninger 

 Hotel Randers' hjemmeside
 Café Mathisens hjemmeside

Randers
Virksomheder i Randers
Bygninger, konstruktioner og anlæg i Randers
Radisson Hotels & Resorts

Radisson Hotels & Resorts er en amerikansk multinational hotelkæde, der omfatter 435 hoteller i 61 lande. Hotellerne har i alt 102.000 værelser. Kædens første hotel blev bygget i Minneapolis i Minnesota, USA i 1909 og blev opkaldt efter den franske opdagelsesrejsende Pierre-Esprit Radisson, der levede i det 17. århundrede. Radisson Hotels blev købt af Curt Carlson i 1962 og var ejet af Carlson Companies indtil de i 2022 blev opkøbt af Choice Hotels.

Langt størstedelen – 359 – af Radisson-hotellerne er beliggende i USA. I Europa, Afrika og Asien anvendes navnet Radisson Blu. Disse hoteller drives af det belgiske Rezidor Hotel Group, der ejes af SAS Group (75 %) og Carlson Companies (25 %). I alt driver Radisson Blu 158 hoteller.

Hoteller i Danmark 
 Radisson Blu Limfjord Hotel, Aalborg
 Radisson Blu Hotel Papirfabrikken, Silkeborg
 Radisson Blu Scandinavia Hotel, Aarhus C
Radisson RED Hotel, Aarhus C
 Radisson Blu Royal Hotel, København V
 Radisson Blu Scandinavia Hotel, København S
 
 Radisson Blu H.C. Andersen Hotel, Odense
 Radisson SAS Fredensborg Hotel, Rønne

Eksterne henvisninger 

 Radisson Blu Hotels & Resorts

Hotelkæder
Etableret i 1909
Hoteller i USA
Radisson Collection Hotel, Royal

Radisson Collection Hotel, Royal (eller blot Hotel Royal) er et eksklusivt hotel, der er beliggende på Hammerichsgade på Vesterbro i København tæt ved Tivoli og Københavns Hovedbanegård. Det er en del af den internationale Radisson-kæde.

Hotellet blev indviet i 1960 og var dengang den første skyskraber i København.
Bygningen er et gesamtkunstwerk; lige fra facaden til bestikket i restauranten på 20. etage er det tegnet af den verdensberømte danske arkitekt Arne Jacobsen, der også designede stolene Ægget og Svanen til hotellet. Disse møbler er berømte eksempler på dansk design, mens hotellet er et kendt eksempel på dansk arkitektur. Hotellets værelse 606 er bibeholdt helt i den oprindelige stil og siden nænsomt restaureret. Arne Jacobsen hentede inspiration fra Lever House på New Yorks Park Avenue. Det var også Københavns første skyskraber (med 20 etager over gadeniveau), hvorved byen fik en modernistisk bygning med et internationalt præg.

Det fem-stjernede hotel ligger centralt ved Vesterport Station og Tivoli og blev oprindeligt navngivet SAS Royal Hotel, da det åbnede i 1960. I 1994 blev navnet ændret, efter SAS havde købt aktier i Radisson Hotels, hvorefter navnet blev Radisson SAS Royal Hotel. Herefter skiftede hotellet navn til Radisson Blu Royal Hotel i 2009, efter SAS solgte alle sine aktier. Ikke sjældent kaldes bygningen stadig "SAS Huset". Indtil 1969 var hotellet med sine 69,6 meter Danmarks højeste bygning. Det blev overhalet af fx Domus Vista på Frederiksberg og Hotel Scandinavia på nordligste Amager.

Bygningens stueetage rummer bl.a. et SATS-center og en Rema 1000-butik.

Se også 
 Radisson Blu Scandinavia
 Dansk arkitektur

Referencer

Eksterne henvisninger 
 Hotellets hjemmeside

Litteratur 
 Christian Datz, Christof Kullmann, Martin Nicholas Kunz 2005: Copenhagen Architecture & Design, teNeues, . S. 134

Hoteller i København
Etableret i 1960
Vesterbro
Arnschwang

Arnschwang er en kommune i Landkreis Cham i Regierungsbezirk Oberpfalz i den østlige del af den tyske delstat Bayern.

Geografi 
Kommunen ligger hvor Bayerischer Wald går over i Böhmerwald cirka 16 kilometer nordøst for landkreisens administrationsby Cham.

Inddeling 
Kommunen har 24 landsbyer og bebyggelser:
VM i floorball for herrer 1996

VM i floorball for herrer 1996 var det første verdensmesterskab i floorball for herrer, arrangeret af IFF. Det blev afholdt i Sverige, og kampene blev spillet i Skellefteå,Stockholm og Uppsala fra den 11. – 18. maj. 12 lande deltog, og der blev først spillet et gruppespil, med 6 hold i hver pulje.

Resultater gruppe A

Tabel Gruppe A

Resultater Gruppe B

Tabel Gruppe B

Kamp om 5., 7., 9. og 11. pladsen

Semifinaler

Bronzekamp

Finale

Medaljer

Eksterne Henvisninger 
 IFF's hjemmeside 

1996
Sport i 1996
Harbin

Harbin (kinesisk: "Hā'ěrbīn" eller "哈尔滨") er en by i Folkerepublikken Kina. Den er provinshovedstad og største by i provinsen Heilongjiang. 

Harbin og Heilongjiang-provinsen er blandt Kinas koldeste beboede områder med temperaturer ned til minus 35 grader celsius. Byens befolkningstal er sat til 4.800.000 (med forstæder: 9.900.000) og er hermed Kinas syvendestørste by. Byen er kendt som en af landets flotteste byer med arkitektonisk inspiration fra især Europa og Rusland. Harbin går således også under navnet "Østens Paris". Mange historiske bygninger, der blev revet ned under kulturrevolutionen eller forfaldt i tidens løb, er blevet renoveret eller genopført som f.eks. Sankt Nikolaj Katedralen.

Økonomi 
BNP (2007) CNY 243,68 milliarder (per capita: CNY 38.124)

I Harbin ligger Harbinbryggeriet, Kinas ældste ølbryggeri, grundlagt i 1900.

Vinterfestival 
Byen har hvert år siden 1985 afholdt den årlige "Isfestival" (egentlig kaldt: Is- og sneverden). Enorme skulpturer af is og sne kan ses på Sun øen på den modsatte side af Songhua floden. Isfestivalen var i 2008 verdens største af slagsen.

Klima

Myndigheder
Den lokale leder i Kinas kommunistiske parti er Chen Haibo. Borgmester er Song Xibin, pr. 2021.

Noter

Ekstern henvisning 

 Officiel hjemmeside (Bemærk at denne er på kinesisk)

Subprovinsielle byer i Kina
Johan Frederik Hagen

Johan Frederik Hagen (født 24. juni 1817 i København, død 25. marts 1859 sammesteds) var en dansk teolog. Han var søn af skibskaptajn Jens Børresen Hagen og Elisa, født Hall.

Hagen fik tidlig lyst til bogen, men hjemmets trange kår syntes ikke at åbne ham udsigt til den studerende bane. 1830 lykkedes det ham imidlertid at komme ind i Metropolitanskolen, og der fra blev han dimitteret 1834. Året efter faldt Heibergs logik i hans hånd, og skønt han kun forstod såre lidt af denne bog, øvede dens hegelske tungemål straks sin tryllemagt over ham. Ved Martensens hjælp trængte han dybere ind i den hegelske spekulation, og samtidig fortsatte han sine teologiske studier. 1840 underkastede han sig den teologiske embedseksamen, og næste år fik han bolig på Borchs kollegium, hvor han blev et skattet medlem af den muntre og flittige kreds, som da samledes i den gamle kandidatbolig. Han var, sammen med Peter Faber og Adolph Steen, forfatter af tivolivisen: Og dersom du morer dig daarlig, og også på anden måde gav han bidrag til «Borkens Lyra». Samtidig fortsatte han studierne med kraft, og 1845 erhvervede han den teologiske licentiatgrad for en afhandling om Ægteskabet, betragtet fra et ethisk-historisk Standpunkt. Året efter rejste han med offentlig understøttelse udenlands, til Tyskland, Frankrig, Schweiz og Italien, og da han i 1848 var vendt hjem, holdt han som privatdocent teologiske forelæsninger. 1850 udgav han, sammen med Andreas Listov, en patriotisk antologi til brug ved den 1849, som surrogat for latinen ved embedseksamen, indrettede latinprøve for teologer, ved hvilken han var bleven eksaminator. Da Engelstoft 1852 blev biskop på Fyn, konkurrerede Hagen med Ludvig Nicolaus Helveg om den ledige professorplads, og 16. april samme år blev han udnævnt til professor i det teologiske fakultet med kirkehistorie som hovedfag og de gammeltestamentlige discipliner som bifag. En så kundskabsrig og livlig mand som Hagen havde mange forudsætninger for en lykkelig docentvirksomhed, men en brystsygdom, der længe havde tæret på hans kraft, begyndte snart at lamme hans virksomhed, og allerede 25. marts 1859 bukkede han under for sygdommen. Efter hans død blev hans forelæsning over Kirkelig Statistik udgiven, og derved blev den danske teologiske litteratur beriget med et dygtigt og nyttigt arbejde på et lidet dyrket område. Hagen havde også både som privatdocent og professor leveret flere bidrag til blade og fagtidsskrifter og derved vist lærdom, skarpsindighed og et lykkeligt herredømme over formen, og i nogle år var han medudgiver af Ugeskrift for den evangeliske Kirke i Danmark. 24. maj 1851 ægtede han Antonia Elisabeth Ponsaing (datter af legationsråd C. G. A. P.).

Kilde 
 

Kirkehistorikere fra Danmark
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra København
Artikler fra 1. udgave af Dansk biografisk leksikon
Studenter fra Metropolitanskolen
Hillerød Samvirkende Idrætsforeninger

Hillerød Samvirkende Idrætsforeninger, HSI, er en paraplyorganisation for 2 idrætsklubber i Hillerød, Danmark.

Den ene er Hillerød GI eller HGI (Hillerød Gymnastik- og Idrætsforening), der omfatter en fodboldklub i Hillerød Vest. Klubben har været startskud for flere "stjerner", som fx Morten Wieghorst.

Den anden er FIF Hillerød.

Hillerød GI 
Klubben har både herre- og damefodbold på programmet.

Hillerød GI Damefodbold af 2010 
Hillerød GI Damefodbold blev grundlagt i 2010, og har allerede en elitesatsning.

Eksterne links 
 HSI's hjemmeside 

 

Idrætsforeninger i Danmark
Fodboldklubber under DBU Sjælland
Idrætsforeninger
Bad Kötzting

Bad Kötzting er en kurby i Landkreis Cham i Regierungsbezirk Oberpfalz i den østlige del af den tyske delstat Bayern, med godt 7.300 indbyggere. Byen ligger ved foden af Kaitersbergs nordlige side, i den nordlige del af Böhmerwald (Bayerischer Wald).

Henvisninger
Nordirlands fodboldforbund

Irish Football Association (IFA) er Nordirlands nationale fodboldforbund og dermed det øverste ledelsesorgan for fodbold i landet. Det administrerer Irish Premier League, Irish Cup og Nordirlands fodboldlandshold og har hovedsæde i Belfast.

Forbundet blev grundlagt i 1880 og er verdens fjerdeældste fodboldforbund. Oprindeligt organiserede det al fodbold på den irske ø, men ved delingen af Irland fik Football Association of Ireland ansvaret på dette område i Republikken Irland. IFA blev medlem af FIFA i 1911 og medlem af UEFA i 1954.

Ekstern henvisning 
 irishfa.com

Nationale fodboldforbund
Forbund
Reaktionshastighed

Reaktionshastighed udgør fundamentet i teoretiseringen af kemisk reaktionskinetik. Reaktionshastigheden defineres som ændringen af en reaktants eller et produkts koncentration pr. tidsenhed. Reaktionshastighed måles i enheden molær pr. tidsenhed, typisk pr. sekund.

Matematisk definition 

Af ovenfornævnte definition følger, at reaktionshastigheden  for reaktionen A → B til tiden  kan udtrykkes som:

Da de støkiometriske forhold er 1 : 1, kan reaktionshastigheden også udtrykkes ved:

Ligeledes kan reaktionshastigheden for reaktionen aA + bB → cC + dD udtrykkes ved:

At reaktionshastigheden kan udtrykkes ved hver enkel reaktant / produkt, er meget brugbart, da der oftest er ét stof, hvis koncentration er lettest at bestemme.

Massevirkningsloven 
Massevirkningsloven eller Guldberg-Waages lov antager at hastigheden, hvormed en reaktionen aA + bB + cC + ... + mM → nN + oO + ... zZ forløber, kan beskrives ved en konstant  og reaktanternes koncentrationen opløftet i en anden konstant:

Eksponenterne α, β, χ, ..., μ, der indgår i udtrykket for massevirkningsloven, er ikke støkiometriske koefficienter. De er oftest heltallige positive tal, der er svære at beregne, men snarere skal eftervises eksperimentelt. En reaktions orden defineres som summen af eksponenterne, der indgår i udtrykket for massevirkningsloven.

Den svenske kemiker Svante Arrhenius viste, at konstanten k(T), kaldet hastighedskonstanten, afhænger af temperaturen for de fleste reaktioner på følgende måde:

Hvor Ea er aktiveringsenergien, R gaskonstanten, T den absolutte temperatur og A den føreksponentielle faktor. A og Ea er reaktionsafhængige konstanter – de afhænger af hvilken reaktion, der er tale om.
Da reaktionshastighedens enhed altid er koncentration pr. tidsenhed, afhænger hastighedskonstantens enhed af reaktionsordnen.

Generelle udtryk 
I de to ovenstående afsnit findes to forskellige måder at beskrive en reaktions reaktionshastighed på. Stilles disse op overfor for hinanden, kan det fremkomne udtryk løses som en differentialligning. Ud fra løsningerne kan det afgøres, hvilken orden reaktionen er. Dette danner grundlag for følgende tabel:

Faktorer ved reaktionshastighed 
En række faktorer har betydning for, hvor hurtigt en reaktion forløber:
 temperatur – groft sagt giver en stigning på 10 grader Celsius en fordobling af hastigheden
 katalysatorer
 overfladeareal
 stofmængdekoncentration
 intensitet af bestråling

Referencer 

1. Rate Laws from Graphs of Concentration Versus Time (Integrated Rate Laws): https://www.chem.purdue.edu/gchelp/howtosolveit/Kinetics/IntegratedRateLaws.html

Kemisk kinetik

fr:Cinétique chimique#Vitesse de réaction
Furth im Wald

Furth im Wald er en by i Landkreis Cham i Regierungsbezirk Oberpfalz i den østlige del af den tyske delstat Bayern.

Geografi 
Furth ligger ved den tjekkiske grænse ved floderne Bächen Chamb, Kalte Pastritz og Warme Pastritz. Byen ligger mellem Oberpfälzer Wald i nord, og Bayerischen Wald i syd i Cham-Further-Sænkningen, em dyb dal der skiller de to bjergområder. Furth im Wald ligger 16 km nordøst for Cham, og 17 km sydvest for byen Domažlice i Tjekkiet.

Nabokommuner 
På den tyske side af grænsen , i nordvest ligger byen Waldmünchen og kommunen Gleißenberg. I syd ligger Weiding og Arnschwang. I øst grænser kommunen til Eschlkam 
I nord grænser den tjekkiske Okres Domažlice til Furths område.

Bebyggelser 
Furth im Wald beastår af følgende landsbyer og bebyggelser:
 Furth im Wald
 Grabitz
 Herzogau (med bebyggelserne Voithenberg og Voithenberghütte)
 Lixenried
 Ränkam
 Sengenbühl

Galleri

Henvisninger
Østrig Rundt

Østrig Rundt er et cykeletapeløb over 6-8 etaper som arrangeres i Østrig. Fra 2005 er det blevet arrangeret i juli, samtidig med Tour de France.

Vindere

Eksterne links 
 Officielle hjemmeside